Lectiones antiquae (Rhodiginus)
Lectiones antiquae est opus frequentissime citatum Ludovici Caelii Rhodigini quod in libros sedecim divisum Venetiis anno 1516, Ioanne Grolierio aliisque dicatum, edidit Aldus Manutius, sed titulo indistincto Sicuti antiquarum lectionum commentarios concinnarat olim Vindex Ceselius, ita nunc eosdem per incuriam interceptos reparavit Ludovicus Coelius Rhodiginus ... . Editio leviter recensa divulgata est Lutetiae in officina Badii Ascensii et Basileae in officina Frobeniana anno 1517 titulo Lectionum antiquarum libri xvi. Post auctoris mortem anno 1542 idem opus tertia plus parte auctum, a nepote Camillo Ricchieri et G. M. Goretti recensum, ibidem prodit sub titulo Lectionum antiquarum libri xxx.

Hoc opus florilegium locupletissimum praebet textuum Latino Graecoque sermonibus scriptorum. A principio dicitur Erasmum iratum esse ob plagiarismum Adagiorum suorum, postea autem Rhodigini utilitatem et eruditionem agnovisse.

Notae

Editiones 
 1516: Sicuti antiquarum lectionum commentarios concinnarat olim Vindex Ceselius, ita nunc eosdem per incuriam interceptos reparavit Ludovicus Coelius Rhodiginus ... . Venetiis: in aedibus Aldi et Andreae soceri, 1516 Descriptio huius editionis Alia
 1517: Lectionum antiquarum libri xvi. Lutetiae: in officina Badii Ascensii, 1517
 1517: Lectionum antiquarum libri xvi. Basileae: in officina Frobeniana, 1517
 1542: Lectionum antiquarum libri xxx. Basileae: in officina Frobeniana, 1542; editio 1550 reimpressa
 1560: Lectionum antiquarum libri xxx. Lugduni: apud Sebastianum Honoratum, 1560 Descriptio huius editionis
 1599: Lectionum antiquarum libri xxx. Francofurti: apud heredes A. Wecheli, C. Marnium, & I. Aubrium, 1599
 1666: Lectionum antiquarum libri triginta recogniti ab auctore; atque ita locupletati, ut tertia plus parte auctiores sint redditi. Francofurti: sumptibus Christiani Gerlachii & Simonis Bechensteinii, 1666

Litterae Latinae Renascentes
Italiae scripta
Libri philologici
Encyclopaediae speciales
Scripta 1516
Scripta 1542